钦定古今图书集成/明伦汇编/氏族典/第443卷 > 《廖用贤尚友录》 > 耿全斌
## 钦定古今图书集成/明伦汇编/氏族典/第443卷 > 《廖用贤尚友录》 > 耿全斌

按《宋史耿金斌传》：“全斌，信都人。父颢，怀顺军校。全斌
游京师，属太宗在藩邸，全斌候拜于中衢，自荐材干，
得召隶帐下。即位，补东班承旨，稍迁骁猛副兵马使。
从征太原还，迁云骑军使。端拱初，历拜雄州刺史，知
深州，俄知安肃军。契丹来侵，全斌遣子从政焚桥砦，
分率精兵击走之，改冀州刺史，擢从政为侍禁、寄班”
祗候。大中祥符初，封禅泰山，以为濮州钤辖。其年还
京师，卒。